Vikipeedia tsenseerimine

pisi|Vikipeediat blokeerinud riigid kaardil 2024. aasta andmetel. Tumepunased on jätkuvalt ligipääsu tõkestavad ja helepunased on varem tõkestanud. Lillaga on märgitud osaliselt sisu tsenseerinud riigid
Vikipeedia tsenseerimine on sellele ligipääsu piiramine, tegevuse tõkestamine, ähvardamine ja selle toimetajate tagakiusamine, see võib toimuda laiaulatuslikult ja pikema aja vältel või ka kitsamalt ja lühemaajaliselt. Tervet riiki hõlmav Vikipeedia blokeerimine on toimunud näiteks sellistes riikides nagu Valgevene, Iraan, Pakistan, Venemaa, Saudi Araabia, Süüria, Tuneesia, Türgi, Usbekistan ja Venezuela. Vikipeediale ligipääs on takistatud alates 2019. aasta 23. aprillist Hiinas ja 2021. aasta 21. veebruarist Myanmaris.

Mõnikord võib olla riigis suur osa internetist tsenseeritud ning see võib hõlmata muuhulgas ka Vikipeediat, samuti võib olla tõkestatud ligipääs teatud artiklitele, mida peetakse solvavaks. Kui Vikipeedia kasutas HTTP edastusprotokolli, said valitsused blokeerida üksikuid artikleid, kuid alates 2011. aastast võeti kasutusele HTTPS ja selle puhul on võimalik tsenseerida vaid tervet vastava keele lehekülge blokeerides, toimetajaid vahistades ja kohtusse andes.

 Tsenseerimisviisid 

 Terve ühe keele Vikipeedia blokeerimine 
Mõnedes riikides, näiteks Hiinas, on terve koduleht blokeeritud, teised riigid kasutavad mõnekuulist või -tunnist blokeerimisperioodi (vastavalt Süüria ja Pakistan).

 Artiklite blokeerimine 
Mõnedes riikides blokeeritakse artikleid, mis kirjeldavad valitsevale võimule ebameeldivaid teemasid, näiteks Venemaal või Iraanis.

 Toimetajate kohtusse andmine 
Sihikule on võetud toimetajad, kes koostavad artikleid, mida (näiteks Saudi Araabia) valitsus, asutused või eraisikud soovivad tsenseerida.

 Trahvimine 

Venemaa kohtus määrati 2022. aastal Wikimediale trahv viis miljonit rubla (65 000 dollarit) ja 2023. aastal kaks miljonit rubla (27 000 dollarit), kuna Vikipeedias kirjeldati Venemaa Ukraina invasiooni võimude poolt keelatud viisil ning keelduti infot kustutamast."Russia Fines Wikimedia for Spreading ‘Misinformation’ on the War in Ukraine" OCCRP, 2. märts 2023 (vaadatud 10. märtsil 2023)

 Administraatorite värbamine 
Inim- ja digiõiguste grupid leidsid 2022. aastal, et Saudi Araabia valitsus oli värvanud mõned Vikipeedia administraatorid, kelle abil püüti mõjutada seda, kuidas kuningriiki entsüklopeedias kirjeldatakse.

 Tsenseerimise näited 
+RiikToimumisaegTsenseerimisviisAlates 2019. aasta aprillistKõigi Vikipeedia keeleversioonide blokeerimine2013. aastalSadade artiklite blokeerimineAlates 2021. aasta 15. veebruaristKõigi Vikipeedia keeleversioonide blokeerimine2006. aasta 31. märts, 2010. aasta mais mitu päeva, 2023. aasta veebruaris 48 tundiKõigi või mõnede Vikipeedia keeleversioonide blokeerimineLigipääsu piiratakse kogu InternetileAlates 2000-aastatestTeatud lehtede blokeerimine, toimetajate vangistamineAlates 2010-aastatestTeatud lehtede blokeerimine, lehel valeinfo levitamine2008. aasta 30. aprill – 2009. aasta 13. veebruarAraabiakeelse Vikipeedia blokeerimine2006. aasta 23.–27. novemberKõigi Vikipeedia keeleversioonide blokeerimineAprill 2017 – 2019 / 2020Kõigi Vikipeedia keeleversioonide blokeerimine2007, 2008, 2012Kõigi Vikipeedia keeleversioonide blokeerimine2022. aasta 11. märts, 2022. aasta 7. aprillVikipeedia toimetajate vahistamine2019. aasta 12. jaanuarKõigi Vikipeedia keeleversioonide blokeerimine

 Reaktsioonid 
Kui Venemaa valitsus ähvardas 2022. aasta kevadel Vikipeediale ligipääsu tõkestada, siis laadisid sellele järgnenud päevade jooksul ligi 150 000 kasutajat alla torrentfaili, mille abil sai kogu venekeelse Vikipeedia (1,8 miljonit artiklit, 29 gigabaiti) alla laadida.

 Blokeerimine protestivahendina 
pisi|Autoriõiguste muudatuse direktiivi vastu protestiblokeerimises osalenud riigid
Eesti-, hispaania-, itaalia- ja lätikeelse Vikipeedia kogukonnad muutsid oma keeleversiooni sisu 2018. aastal ajutiselt kättesaamatuks, protestides Euroopa Liidu autoriõiguste direktiivi muudatuste vastu, mis vikipedistide hinnangul ähvardas vaba internetti ja ohustas Vikipeedia toimimist.

 Vaata kaautokraatia 
 diktatuur
 demokraatia
 sõnavabadus
 Tsensuur internetis
 Vikipeedia blokeerimine Türgis
 SLAPP
 Pierre-sur-Haute'i sõjaväeraadiojaam

 Viited 

Kategooria:Tsensuur
Kategooria:Vikipeedia